神經細胞教義

神經細胞教義係現代神經科學嘅基本原則。呢條原則講嘅嘢如下：神經系統係由互相之間分開嘅個體細胞所組成嘅，而呢啲神經細胞之間會有連繫，組成一個大嘅網絡嚟控制隻動物嘅行為。

喺 19 世紀中，對神經系統嘅研究係基於網狀理論嘅，呢個理論認為一個神經系統係一個連續、一舊過嘅物體，但喺 1887 年，有神經科學家運用當時嘅新細胞染色技術，發現咗神經組織係由一粒粒彼此之間分開嘅細胞組成嘅，令到網狀理論受廢棄。神經細胞教義同建基於其之上嘅神經科學理論將神經細胞視為細胞理論下嘅一種特殊細胞，研究單獨神經細胞嘅行為同用呢啲行為解釋神經系統嘅整體行為，為現代嘅神經科學定立咗個基礎。

內容 
神經細胞教義包含咗多條原則，當中有啲係建基於細胞理論嘅，又有啲係建基於數據顯示嘅事實嘅：
神經單位：個腦係由個別單位組成嘅，而每個單位都有某啲特化構造，令佢哋扮演到佢哋嘅功能。
神經細胞係細胞：個腦嘅呢啲組成單位同身體其他組織嘅細胞一樣，屬於細胞。
特化：呢啲組成單位喺大細、形狀、同結構等方面可能依佢哋嘅功能而有所不同。
細胞核係關鍵：細胞核係粒細胞嘅中心，如果切開一粒神經細胞，得有細胞核嗰一邊會生存到落去。
軸突係細胞過程：軸突係神經細胞嘅延伸。
細胞分裂：神經細胞係由細胞分裂產生嘅。
接觸：神經細胞之間由某啲結構連接住，而突觸可以促進或者阻擋訊號嘅傳遞。
動態極化定律：雖然話軸突可以雙向傳訊，但喺實際嘅細胞之間嘅傳訊之中，通常都會傾向淨係向其中一個方向傳。
傳訊一致性：如果兩粒神經細胞之間有接觸，噉個接觸一係刺激性一係壓抑性嘅，而且永遠都屬同一性嘅。

神經科學
神經細胞
腦
人工神經網絡

攷

拎 
The discovery of the neuron.

神經科學